AKP เซ็ง! กำไร Q3/59 ลดลง 47%
AKP เซ็ง! กำไร Q3/59 ลดลง 47% มาที่ 9.95 ล้านบาท จากปีก่อนอยู่ที่ 18.93 ล้านบาท หลังรายได้บริการลดลง ขณะที่งวด 9 เดือนแรกกำไรอยู่ที่ 40.27 ล้านบาท ลดลง 6% จากปีก่อนที่ทำได้ 43.07 ล้านบาท
9 พ.ย. 2559

บริษัท อัคคีปราการ จำกัด (มหาชน) หรือ AKP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 9.95 ล้านบาท หรือมีกำไรสุทธิ 0.02 บาทต่อหุ้น ลดลง 47% เทียบกับช่วงเดียวกันของปีก่อนที่มีกำไรสุทธิ 18.93 ล้านบาท หรือกำไรสุทธิ 0.05 บาทต่อหุ้น
โดยผลการดำเนินงานในไตรมาสดังกล่าวที่มีกำไรลดลงเนื่องจาก บริษัทมีรายได้จากการให้บริการกำจัดกากอุตสาหกรรมลดลง รวมถึงรายได้จากการรับจ้างให้บริการอื่นๆ, การขนส่ง, และดอกเบี้ยรับลดลงเช่นกัน
ขณะที่ ผลการดำเนินงานช่วง 9 เดือนแรกมีกำไรสุทธิ 40.27ล้านบาท หรือ 0.10 บาทต่อหุ้น ลดลง 6% จากช่วงเดียวกันของปีก่อนที่มีกำไรสุทธิ 43.07 ล้านบาท หรือ 0.11 บาทต่อหุ้น
 